زبيدة : سمعي (مخرجة فيا عينيها) تنطقي ولا تخرجي شي كلمة غيطير ليك الراس وديك الهضرة اللي سمعتي فالكوميسارية بصح ..حنا ماشي واليديك(انا طحت فالارض على ركابيا و صدومة) حنا ربيناك ودرنا فيك خير ودابا جات نوبتك ترجعي لينا الخير اللي درنا فيك ... انا: اشنووووو(تشوكيت) فين واليديا ؟!!! اشنو هادشي واقع ؟!!! مابقيت فاهمة والو ...شي حد يفهمني(انا مازال ماكملت هضرتي دخل بابا و طار عليا سد ليا فمي.. اسي سمير : سمعي ..(مطرطق فيا عينيه ) غتنساي كااع هادشي اللي سمعتي و غنبقاو واليديك قدام كلشي فهاد القصر ..ومن بعد فاش تكملي العملية اللي عليك ديك الساعة نتي حرة بكي و لا غوتي و لا موتي نتي كاع.. انا: كيفاااااش(عيني تحلو) واش!!واش!!!واش..حتى..حتى نتوما مع..مع هادوك؟!!! لاااا ميمكنش غادي نتسطى؟!!! شرحوليا شنو كاين؟؟؟ زبيدة: سمعي ماعندكش علاش تفهمي و هاد الاسءلة و الاجوبة ماعندك ماديري بها نتي اللي عليك طبقي وسكتي و اللي تقالت ليك ديريها كتسمعي... يالاه نوضي تحركي بلا ماتزيدي ضيعي الوقت ..نوضي قادي حوايجك و طلعي لبيتك وديري داكشي اللي كيتقال ليك يالاااه(دفعاتني) نضت مضروبة و صدمة قوية .!!! ماعرفت نبكي ولا نهرب ولا شنو ندير ؟ مافاهمة حتى حاجة ؟ !! من غير ان واليديا ماشي حقيقيين و غير رباوني ، و انهم حتى هما من المافيا ..ولاكن علاش و كفاش هادي هيا اللي مابغاتش تفهم ليا او ولد افتخار اللي يالاه بان ؟!! اشنو قصت هادشي كامل و شهاد الروينة انا فيها... مهم انا غانحاول نفهم كلشي و يا ربحة يا دبحة انا اصلا ميتة ميتة و غير غيوصلو لهادشي اللي بغاو غيقتلوني. بقا فيا مسكين افتخار اللي مشا ضحية و ماعارفش شكون داير بيه فالقصر..(انا خارجة طالعة للبيتي و صلت و مقادا حالتي وشعري مقاد و الف سوءال و سوءال كيدور ليا فراسي ...وصلت للباب دبيتي حليت لباب و دخلت و انا كنتفاجء؟!!!!!! كنلقى قدامي شخص طويل و عامر عاطيني بضهرو و كيشوف ف السرجم ..يديهفالجيب ووقاف وقفة رجولية كتافو عراض بزااف و وشعرو كحل داكن لابس سروال دجين و تبشورط كحلة ..بقيت واقفة موراه مصدومة عرفت بلي هوا نضال ولد افتخار..